aukštis x plotis – 6 x 6 cm (2020 m.) black-and-white photography photograph
aukštis x plotis – 6 x 6 cm (2020 m.) nespalvotoji fotografija fotografija
Kadras iš nespalvotos neperforuotos 61,5 mm negatyvų fotojuostos fragmento. Leckavos žydų senųjų kapinių (u. k. 20727) Mažeikių r. sav., Reivyčių sen., Leckavos miestelyje, Mantvydų gatvėje, fragmentas. Kapinių teritorija priaugusi lapuočių medžių. Nuotrauka daryta XX a. 10-ojo deš. pradžioje. Fotografas Jonas Strazdauskas. Kapinės yra Leckavos miestelio rytinėje dalyje, už 70–80 metrų į pietus nuo Leckavos–Reivyčių kelio. Kapinių paviršius lygus, su nedideliu nuolydžiu į pietvakarius. Perimetras – 416 metrų. Ribos sudaro penkiakampį. Rytiniu pakraščiu eina keliukas, šiauriniu – Leckavos–Reivyčių kelias, likusi dalis ribojasi su ariama žeme ir ganykla. Pietvakariniame pakraštyje, maždaug už 60 metrų nuo kapinių, teka Vaikštario upelis. Kapinėse apie 160 pilko, rausvo tašyto lauko akmens ir betoniniai antkapiai arba jų fragmentai su iškaltais užrašais hebrajiškais rašmenimis, vyrauja tašyto lauko akmens antkapiai; daug antkapių neišliko, didžioji dalis yra teritorijos pietinėje dalyje. Pagal užrašus seniausias antkapis su 1840 m., vėliausias – su 1938 m. data. Kapines 1992 m. žvalgė istorikas Eugenijus Ivaškevičius. Dr. Aleksandras Feigmanis (g. 1969) iš Rygos pagal išlikusius macevų užrašus sudarė Leckavos žydų kapinėse palaidotų asmenų sąrašą (sąraše 156 asmenys). J. Levinsono archyvas
Leckavos žydų senosios kapinės